**ELŐTERJESZTÉS**

**Tiszavasvári Város Önkormányzata**

**Képviselő-testületeinek**

**2023. december 13-án tartandó**

**rendkívüli testületi ülésére**

Az előterjesztés tárgya: **Tájékoztatás a víziközmű rendszer állami átadásának jelenlegi helyzetéről**

Melléklet: 1 db

A napirend előterjesztője: Szőke Zoltán polgármester

Az előterjesztést készítette: Petruskáné dr. Legeza Tímea aljegyző

Az előterjesztés ügyiratszáma: TPH/262/2023.

A rendkívüli ülés előterjesztéseit a bizottságok nem tárgyalják.

Az ülésre meghívni javasolt szervek, személyek:

|  |  |  |
| --- | --- | --- |
|  |  |  |

Egyéb megjegyzés:

Tiszavasvári, 2023. december 11.

**Petruskáné dr. Legeza Tímea**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Petruskáné dr. Legeza Tímea

**ELŐTERJESZTÉS**

**- a Képviselő-testülethez -**

**Tájékoztatás a víziközmű rendszer állami átadásának jelenlegi helyzetéről**

**Tisztelt Képviselő-testület!**

I. Jelenleg az **ÉRV. Északmagyarországi Regionális Vízművek Zrt.** (3700 Kazincbarcika, Tardonai u. 1.) szolgáltató látja el **2023. december 31. napjáig tartó hatósági kijelölés alapján** Tiszavasvári és Szorgalmatos víziközmű rendszereinek üzemeltetését, mint közérdekű üzemeltető.

Tájékoztatom a Képviselő-testületet, hogy **a Magyar Energetikai és Közmű-szabályozási Hivatal** (továbbiakban: MEKH)VKEFFO/3107-5/2023. és VKEFFO/3105-5/2023. számú határozataival **meghosszabbította a közérdekű kijelölés időtartamát**, és a szolgáltatás végzésére **2024. január 1. napjától 2024. december 31. napjáig** - Tiszavasvári és Szorgalmatos települések vonatkozásában – továbbra is **az ÉRV Északmagyarországi Regionális Vízművek Zrt-t jelölte ki.**

II. A Képviselő-testület **227/2022.** (VIII.30.) **Kt. számú határozatával döntött arról**, hogy szándékában áll az őt terhelő **víziközmű-szolgáltatás** biztosítása vonatkozásában fennálló ellátási kötelezettségének és a tulajdonában álló víziközmű vagyonnak a **Magyar Államra történő önkéntes átruházására irányuló Integrációs Programban részt venni.**

**Az erre vonatkozó egybehangzó szándéknyilatkozatot –** Tiszavasvári227/2022. (VIII.30.) Kt. számú és Szorgalmatos 83/2022. (VIII.29.) Kt. számútestületi határozatokkal – **2022. szeptember 1. napján kelt levelem mellékleteként küldtem meg Nemzeti Vízművek Zrt. -** mint az integráció lefolytatásával kapcsolatban illetékes szerv **- részére.**

**Azóta több alkalommal kértem tájékoztatását az integrációs folyamat megindításával kapcsolatban.**

Legutóbbi megkeresésemre jelen előterjesztés mellékleteként csatolt válasz érkezett, mely szerint településünk integrációs szándéka a későbbiekben kerül elbírálásra, addig a viziközmű szolgáltatás közérdekű kijelölés útján biztosított.

Fentiek alapján kérem a Képviselő-testületet a tájékoztatás elfogadására.

Tiszavasvári, 2023. december 11.

**Szőke Zoltán**

**polgármester**

****

**határozat-tervezet**

**Tiszavasvári Város Önkormányzata**

**Képviselő-testülete**

**…./2023. (XII.13.) Kt. számú**

**határozata**

**Tájékoztatás a víziközmű rendszer állami átadásának jelenlegi helyzetéről**

Tiszavasvári Város Önkormányzata Képviselő-testülete„*Tájékoztatás a víziközmű rendszer 2024. évi üzemeltetésével kapcsolatban”* című előterjesztéssel kapcsolatbanaz alábbi döntést hozza:

1. Tudomásul veszi,

1.1 hogy a **Magyar Energetikai és Közmű-szabályozási Hivatal** VKEFFO/3105-5/2023. és VKEFFO/3107-5/2023. számú határozataival **meghosszabbította a közérdekű kijelölés időtartamát**, és a szolgáltatás végzésére **2024. január 1. napjától 2024. december 31. napjáig** - Tiszavasvári és Szorgalmatos települések vonatkozásában – az **ÉRV Északmagyarországi** **Regionális Vízművek Zrt-t jelölte ki közérdekű üzemeltetőként;**

1.2 a **Nemzeti Vízművek Zrt. tájékoztatását**, miszerint Tiszavasvári és Szorgalmatos víziközművei üzemeltetésének és az azt szolgáló vagyonelemeknek **a Magyar Állam részére történő átadására vonatkozó – integrációval – kapcsolatos kérelme később kerül elbírálásra, addig a viziközmű szolgáltatás közérdekű üzemeltető által biztosított.**

**Határidő**: azonnal **Felelős:** Szőke Zoltán polgármester

2. Felkéri a polgármestert, hogy az integrációs kérelem elbírálásáról tájékoztatassa a Képviselő-testületet, illetve döntésre terjessze a Képviselő-testület elé az integrációval kapcsolatban meghozandó döntés tervezetét.

**Határidő**: esedékességkor **Felelős:** Szőke Zoltán polgármester