**ELŐTERJESZTÉS**

**Tiszavasvári Város Önkormányzata Képviselő-testületének**

**2023. december 13-án tartandó**

**rendkívüli ülésére**

Az előterjesztés tárgya: A MOROTVA-VÍZ ENERGIA Kft. közvilágítás üzemeltetéssel és karbantartással kapcsolatos tájékoztatásáról

Mellékletek: Üzletág átruházási szerződés

Üzemeltetés és karbantartási szerződés 1. sz. módosítása

Az előterjesztés előadója: Szőke Zoltán polgármester

Az előterjesztés témafelelőse: Huri-Szabó Szilvia - pályázati ügyintéző

Az előterjesztés ügyiratszáma: TPH/161-223/2023.

Az előterjesztést véleményező bizottságok a hatáskör megjelölésével:

A rendkívüli ülés előterjesztését Bizottságok nem tárgyalják.

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés: -

Tiszavasvári, 2023. december 11.

Huri-Szabó Szilvia

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Huri-Szabó Szilvia

## ELŐTERJESZTÉS

### **A Képviselő-testülethez**

**A MOROTVA-VÍZ ENERGIA Kft. közvilágítás**

**üzemeltetéssel és karbantartással kapcsolatos tájékoztatásáról**

Tisztelt Képviselő-testület!

A **"Közvilágítási rendszer korszerűsítés, bővítés-LED"** című közbeszerzés eljárás eredményeként a legkedvezőbb ár-érték arányú ajánlatot adó MOROTVA-VÍZ-ENERGIA Korlátolt Felelősségű Társaság ajánlattevővel 2022. március 1. napján a lámpatestek cseréjé tekintetében Vállalkozási és azok üzemeltetése tárgyában Üzemeltetési és karbantartási szerződést kötött.

**Mezei Dávid vezérigazgató**, mint a **REVOLUTION TECHNOLOGIES Zrt.** (székhely: 4100 Berettyóújfalu, Madarász utca 5894/B. hrsz.) cégjegyzésre jogosult képviselője a **MOROTVA-VÍZ-ENERGIA Kft.** (székhely: 4100 Berettyóújfalu, Vágóhíd utca 2.) Ajánlattevővel **létrejött üzletág-átruházási szerződésre tekintettel** az alábbiakról tájékoztatott:

A Tiszavasvári Város Önkormányzata, mint Megrendelő és a MOROTVA-VÍZ-ENERGIA Kft., mint Vállalkozó között 2022. március 1. napján „Közvilágítási rendszer korszerűsítés, bővítés-LED” tárgyában kötött üzemeltetési és karbantartási szerződés tekintetében az üzletág-átruházásra tekintettel a Kbt. 139. § (1) bekezdés b) pontja szerint **a Vállalkozó helyébe a REVOLUTION TECHNOLOGIES Zrt. Vállalkozó lép.**

A tájékoztatást követően az Önkormányzat a jogutódlással kapcsolatosan a szükséges egyeztetéseket lebonyolította, mind jogi és mind közbeszerzési tekintetben.

**A REVOLUTION TECHNOLOGIES Zrt.** a módosítással kapcsolatos alátámasztó dokumentumokat részemre megküldte és **nyilatkozott**, hogy

* a vállalkozási, üzemeltetési és karbantartási szerződésben foglaltakat magára nézve kötelező érvényűnek fogadja el, a közbeszerzési eljárás eljárást megindító felhívását, a közbeszerzési dokumentumokat, a teljes műszaki tartalmat és a jogelőd ajánlatát megismerte és azokra figyelemmel teljesíti a továbbiakban a szerződést.
* a lefolyt kivitelezéssel kapcsolatban minden szükséges információ birtokában van, a rendelkezésre álló információk tudatában folytatja a teljesítést.
* a Társaságukkal szemben nem állnak fenn az eljárást megindító felhívásban előírt kizáró okok, továbbá Társaságuk alkalmas a szerződés teljesítésére, az előírt alkalmassági követelményeknek teljes mértékben megfelel.
* a szerződés teljesítéséhez szükséges bevont szakember rendelkezik MV-VI jogosultsággal.

Megkérem a Tisztelt Képviselő-testületet, hogy a határozat-tervezetben foglaltaknak megfelelően szíveskedjen döntést hozni.

Tiszavasvári, 2023. december 11.

**Szőke Zoltán**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**……/2023. (XII. 13.) Kt. számú**

**határozata**

**A MOROTVA-VÍZ ENERGIA Kft. közvilágítás**

**üzemeltetéssel és karbantartással kapcsolatos tájékoztatásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. Tiszavasvári Város Önkormányzata, mint megrendelő, vállalkozási szerződést kötött a MOROTVA-VÍZ ENERGIA Korlátolt Felelősségű Társaság (székhely: 4100 Berettyóújfalu, Vágóhíd utca 2., cégjegyzékszám: Cg. 09-09-015915, adószám: 14535017-2-09) vállalkozóval **Tiszavasvári Város közvilágítási rendszerének üzemeltetése és karbantartása** tárgyában 2022. március 1. napján.
2. Tiszavasvári Város Önkormányzata **tudomásul veszi,** MOROTVA-VÍZ ENERGIA Korlátolt Felelősségű Társaság (székhely: 4100 Berettyóújfalu, Vágóhíd utca 2.) társaság által Tiszavasvári Város Önkormányzatához megküldött, 2023. december …. nap kelt, a **MOROTVA-VÍZ ENERGIA Korlátolt Felelősségű Társaság** (székhely: 4100 Berettyóújfalu, Vágóhíd utca 2.) által a **REVOLUTION TECHNOLOGIES Zrt.** (székhely: 4100 Berettyóújfalu, Madarász utca 5894/B. hrsz.) **társasággal, mint jogutóddal kötött** – az előterjesztés részeként megismert - **üzletág-átruházási szerződést**, és hozzájárul a részleges jogutódláshoz.
3. Felhatalmazza a Polgármestert az üzemeltetési és karbantartási szerződés módosításhoz szükséges intézkedésék megtételére.
4. Felhatalmazza a Polgármestert a szükséges dokumentumok aláírására.

**Határidő:** azonnal **Felelős:** Szőke Zoltán polgármester