**ELŐTERJESZTÉS**

**Tiszavasvári Város Önkormányzata Képviselő-testületének**

**2023. december 13-án tartandó rendkívüli ülésére**

Az előterjesztés tárgya: dr. Sipos Erzsébet fogorvosi praxisának értékesítése, előszerződés kötése Gálné dr. Kulcsár Tímeával a II. számú fogorvosi körzet praxisjogának megszerzése érdekében

Melléklet: 3 db

A napirend előterjesztője: Szőke Zoltán polgármester

Az előterjesztést készítette: Gazdagné dr. Tóth Marianna osztályvezető

Az előterjesztés ügyiratszáma: TPH/13304-…./2023.

Az előterjesztést véleményező bizottságok a hatáskör megjelölésével:

A rendkívüli ülésen tárgyalandó előterjesztéseket a bizottságoknak nem kell tárgyalnia, a képviselő-testület a bizottsági vélemények nélkül dönt az előterjesztésekről.

Az ülésre meghívni javasolt szervek, személyek:

|  |  |
| --- | --- |
| Gálné dr. Kulcsár Tímea fogorvos | drkulcsartimea@gmail.com |
|  |  |

Egyéb megjegyzés:

…………………………………………………………………………………………………………………………………………………………………………

Tiszavasvári, 2023. december 11.

**Gazdagné dr. Tóth Marianna**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**A Képviselő-testülethez**

**dr. Sipos Erzsébet fogorvosi praxisának értékesítése, előszerződés kötése Gálné dr. Kulcsár Tímeával a II. számú fogorvosi körzet praxisjogának megszerzése érdekében**

**Tisztelt Képviselő-testület!**

Tiszavasvári Város Önkormányzata Képviselő-testülete 244/2023. (IX.28.) Kt. számú határozatával elfogadta dr. Sipos Erzsébet fogorvos felmondását a II. számú fogorvosi körzetre vonatkozóan. A felmondási idő 6 hónap (2023. október 1.-2024. március 31.), ezen időtartam alatt Doktor Nő kötelezettsége a körzet ellátása, a szükségessé váló helyettesítés megoldása.

Dr. Sipos Erzsébet tájékoztatott, hogy **a praxis tulajdonjogát értékesíteni kívánja Gálné dr. Kulcsár Tímea fogorvos részére**. Gálné dr. Kulcsár Tímea tájékoztatott, hogy a körzet praxisjogát, valamint a körzet feladatellátását szolgáló berendezési és felszerelési tárgyakat meg kívánja vásárolni Dr. Sipos Erzsébettől, melyhez szükséges a képviselő-testület támogatása. A kérelmek jelen előterjesztés mellékletét képezik.

Gálné dr. Kulcsár Tímea 2017-ben a Debreceni Egyetemen szerzett okleveles fogorvosdoktori szakképzettséget. 2020-ban konzerváló fogászat és fogpótlástan szakvizsgát szerzett. Önéletrajzából látható, hogy 2017-től kezdődően dolgozik a szakmájában. Doktor Nő helyi kötődésű, ezért szeretne Tiszavasváriban praxisjogot szerezni.

Városunkban sajnos több betöltetlen orvosi körzet is van, melyek ellátását helyettesítési szerződés keretében tudjuk csak biztosítani. Ezért is nagy öröm, hogy a II. számú fogorvosi praxis iránt van érdeklődő, aki várhatóan meg is szerzi a körzet praxisjogát. **Gálné dr. Kulcsár Tímea a szükséges végzettséggel rendelkezik, ezért támogatásra javaslom a vele kötendő előszerződés, illetve feladatellátási szerződés megkötését, amennyiben megszerzi a praxisjogot és a tevékenység végzéséhez szükséges működési engedélyt.**

A II. számú fogorvosi rendelő dr. Sipos Erzsébet tulajdonában lévő ingatlanon található. A rendelő a hatályos jogszabályi előírások alapján csak átalakítások után kapna működési engedélyt, ezért a **körzet új rendelőjének a Kossuth u. 4. szám alatti** központi orvosi rendelőben javaslok helyet biztosítani.

Az önálló orvosi tevékenységről szóló 2000. évi II. törvény 2/A. § rendelkezése szerint, **ha az önkormányzat a praxisjogot megszerezni kívánó orvossal feladat-ellátási szerződést kíván kötni, úgy a praxisjog engedélyezésére jogosult egészségügyi államigazgatási szerv véleményének kikérését követően erről a felek előszerződést kötnek**. Az önálló orvosi tevékenységről szóló 2000. évi II. törvény végrehajtásáról szóló 313/2011. (XII.23.) Korm.rendelet 3.§ (2) bekezdése értelmében a praxisengedély kiadása az Országos Kórházi Főigazgatóság (a továbbiakban: engedélyező szerv) hatáskörébe tartozik. Az engedélyező szervet megkerestem véleménye beszerzése érdekében, mely vélemény jelen előterjesztés készítésének időpontjáig még nem érkezett meg.

**Javaslom, hogy a képviselő-testület az OKFŐ támogató véleményének megléte feltétellel kösse meg az előszerződést Gálné dr. Kulcsár Tímeával.** Az előszerződés a határozat-tervezet 1. mellékletét képezi, ennek birtokában nyújthatja be a háziorvos a praxisjog megszerzése iránti kérelmét az OKFŐ-höz, mint engedélyező szervhez.

Amennyiben a háziorvos az engedélyező szerv döntése alapján megszerzi a körzet praxisjogát működési engedély iránti kérelemmel kell fordulnia a hatósághoz, majd a végleges működési engedély meglétét követően a NEAK-hoz a finanszírozási szerződés megkötése érdekében. A működési engedély benyújtásához szükséges az előszerződés mellékletét képező feladatellátási szerződés elfogadása.


Kérem a Képviselő-testületet az előterjesztés megtárgyalását követően hozza meg döntését.


Tiszavasvári, 2023. december 11.


**Szőke Zoltán**

**polgármester**

előterjesztés 1. melléklete







**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**.../2023. (XII.13.) Kt. számú**

**határozata**

**Előszerződés kötése Gálné dr. Kulcsár Tímeával a Tiszavasvári II. számú fogorvosi körzet praxisjogának megszerzése érdekében**

Tiszavasvári Város Önkormányzata Képviselő-testülete az önálló orvosi tevékenységről szóló 2000. évi II. törvény 2/A. § -ában foglaltak alapján az alábbi határozatot hozza:

**1. Dönt arról**, hogy a Tiszavasvári II. számú fogorvosi körzet (praxiskód:150096107) praxisjogának Gálné dr. Kulcsár Tímea fogorvos általi megszerzése érdekében **az Országos Kórházi Főigazgatóság támogató véleménye birtokában, előszerződést köt nevezettel**.

2. **Elfogadja** Tiszavasvári Város Önkormányzata és Gálné dr. Kulcsár Tímea háziorvos közötti - a Tiszavasvári II. számú fogorvosi körzet (praxiskód:150096107) ellátására vonatkozó - előszerződést a határozat 1. melléklete szerinti tartalommal.

3. Felhatalmazza a polgármestert

* az előszerződés aláírására és felkéri, hogy a döntésről tájékoztassa az érintett háziorvost,
* arra, hogy az előszerződés 1. melléklete szerinti tartalommal kösse meg a működési engedély megszerzéséhez szükséges feladatellátási szerződést Gálné dr. Kulcsár Tímeával, amennyiben Gálné dr. Kulcsár Tímea fogorvos megszerzi - Országos Kórházi Főigazgatóság határozata alapján - a Tiszavasvári II. számú (praxiskód:150096107) fogorvosi körzet praxisjogát.

Határidő: azonnal, illetve esedékességkor Felelős: Szőke Zoltán polgármester

**Háziorvosi feladatellátási**

**előszerződés**

amely létrejött egyrészről **Tiszavasvári Város Önkormányzata** (székhelye: 4440 Tiszavasvári, Városháza tér 4., adószáma: 15732468-2-15, törzskönyvi azonosító száma: 732462, képviseli **Szőke Zoltán polgármester)** (továbbiakban: önkormányzat),

másrészről **Gálné Dr. Kulcsár Tímea** (szül.: ……………….., …………..., an.: ………….., nyilvántartási száma: 83396) **mint praxisjogot megszerezni kívánó fogorvos, együttesen mint Szerződő Felek** között az alulírott helyen és időben jelen szerződésben meghatározott feltételek szerint.

1.Az előszerződés tárgya Tiszavasvári Város Önkormányzata Képviselő-testületének az egészségügyi alapellátási körzetek megállapításáról szóló önkormányzati rendelet melléklete szerint meghatározott területi ellátási kötelezettséggel működtetett II. számú fogorvosi körzet (praxiskód:150096107) feladatellátására vonatkozó, az önálló orvosi tevékenységről szóló 2000. évi II. törvény (továbbiakban: Öotv.) 2/B.§ szerinti feladatellátási szerződés megkötése.

2.Szerződő Felek megállapodnak abban, hogy amennyiben **Gálné dr. Kulcsár Tímea fogorvos** az önálló orvosi tevékenységről szóló 2000. évi II. törvény 1.§ (2) bekezdés c) pontja szerinti **praxisjogot megszerzi**, **a praxisengedély igazolását követően** **a Felek a feladatellátási szerződést 2024. április 1. napi hatállyal** - jelen előszerződés 1. mellékletét képező tartalommal - **haladéktalanul megkötik, amennyiben annak valamennyi jogszabályi feltétele biztosított.**

3. Gálné dr. Kulcsár Tímea fogorvos kijelenti, hogy a praxisjog megszerzésének feltételeivel rendelkezik.

4.Szerződő Felek rögzítik, hogy Gálné dr. Kulcsár Tímea jelen előszerződést az önálló orvosi tevékenységről szóló 2000. évi II. törvény végrehajtásáról szóló 313/2011. (XII.23.) Korm. rendeletben szabályozott praxisengedély kiadása iránti kérelemhez csatolja.

5.Szerződő Felek rögzítik, hogy a feladatellátási szerződésben szabályozzák a feladatellátás feltételeit.

6.Jelen előszerződésben nem szabályozott kérdésekben a hatályos egészségügyi és társadalombiztosítási jogszabályokat, valamint a Polgári törvénykönyvről szóló 2013. évi V. tv. (továbbiakban: Ptk) rendelkezéseit kell alkalmazni.

7. Szerződő Felek bármelyik megtagadhatja a szerződés megkötését a Ptk. 6:73.§ (3) bekezdésében meghatározott esetekben, továbbá jelen előszerződésben előírt feltételek hiánya esetén.

8. Jelen előszerződés az aláírás napjától hatályos. Jelen előszerződés megszűnik, azzal az időponttal, mellyel Szerződő Felek a feladatellátási szerződést megkötik.

9. Jelen előszerződést Szerződő Felek elolvasás és értelmezés után, mint akaratukkal mindenben megegyezőt alulírott helyen és időben jóváhagyólag aláírták.

10. Jelen előszerződés 4 példányban készült, melyet Tiszavasvári Város Önkormányzata Képviselő-testülete … /2023. (………..) Kt. számú határozatával jóváhagyott.

Tiszavasvári, 2023. ………………………..

…………………………………. …………………………………..

**Tiszavasvári Város Önkormányzata Gálné dr. Kulcsár Tímea**

**képviseletében praxisjogot megszerezni**

**Szőke Zoltán polgármester kívánó háziorvos**

1. sz. melléklet az előszerződéshez

**FELADAT-ELLÁTÁSI SZERZŐDÉS**

**háziorvosi feladatok ellátására**

amely létrejött egyrészről **Tiszavasvári Város Önkormányzata** (székhelye: 4440 Tiszavasvári, Városháza tér 4., adószáma: 15732468-2-15, törzskönyvi azonosító száma: 732462, képviseli **Szőke Zoltán polgármester)** (továbbiakban: önkormányzat),

másrészről **Gálné dr. Kulcsár Tímea** (szül.: ……………, …......................, an.: ………., nyilvántartási száma: 83396) **mint személyes ellátási kötelezettséggel rendelkező orvos)** (továbbiakban: háziorvosi szolgáltató) között az alulírott helyen és időben jelen szerződésben meghatározott feltételek szerint.

**1.A szerződés tárgya**

1.1 Magyarország helyi önkormányzatairól szóló 2011. évi CLXXXIX törvény 13.§ (1) bekezdés 4. pontjában és az egészségügyi alapellátásról szóló 2015. évi CXXIII. törvény 5.§ (1) bekezdés b) pontjában meghatározott kötelező feladatának ellátása érdekében, valamint az önálló orvosi tevékenységről szóló 2000. évi II. törvényben, az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III.3.) Korm. rendeletben, továbbá a háziorvosi, házi gyermekorvosi és fogorvosi tevékenységről szóló 4/2000. (II.25.) EüM rendeletben foglaltaknak megfelelően ö**nkormányzat megbízza, háziorvosi szolgáltató pedig elvállalja a Tiszavasvári II. számú fogorvosi körzet alapellátását a hivatkozott jogszabályoknak megfelelő folyamatos területi ellátási kötelezettséggel**. **A háziorvosi szolgáltató a feladat-ellátási szerződésben kötelezettséget vállal arra, hogy az önkormányzat ellátási kötelezettségébe tartozó közszolgáltatások közül a szerződésben meghatározott szolgáltatásokat folyamatosan, a jogszabályokban és az egészségügyi szakmai szabályokban előírt szakmai színvonalon, területi ellátási kötelezettséggel nyújtja.**

1.2. Jelen szerződés **határozatlan időtartamra szól és legkorábban 2024. április 1. napjától a körzet praxisjogának megszerzése és a körzet ellátására szóló végleges működési engedély, valamint a Nemzeti Egészségbiztosítási Alapkezelővel kötött finanszírozási szerződés birtokában lép hatályba.**

1.3.Háziorvosi szolgáltató **területi ellátási kötelezettsége** Tiszavasvári Város Önkormányzata Képviselő-testülete az egészségügyi alapellátási körzetek megállapításáról szóló önkormányzati rendelet 3**.** melléklete szerint meghatározott **II. számú háziorvosi körzet.** (A feladatellátási-szerződés függelékét képezi az ellátási terület pontos leírása)

1.4. Háziorvosi szolgáltató **köteles ellátni az ellátási területén lakó, a körzetbe bejelentkezett és az általa elfogadott biztosítottakat. Köteles ellátni továbbá a rendelési időben hozzá forduló személyeket, ha heveny megbetegedésük vagy krónikus betegségük miatt ellátatlanságuk az egészséget károsító vagy a gyógyulást lassító állapotromláshoz vezethet**.

**1.5. A háziorvosi alapellátás keretében háziorvosi szolgáltató személyes és folyamatos orvosi ellátást nyújt** az egészségi állapot megőrzése, a betegségek megelőzése, korai felismerése és gyógyítása, valamint egészségfejlesztés céljából. Háziorvosi szolgáltató rendelési időben a betegeket – sürgős ellátást igénylő eset kivételével – az érkezés igazolt sorrendjében fogadja. A háziorvosi szolgáltató legalább a rendelési ideje egy részében előre programozható betegellátás keretében, előjegyzés alapján végzi a betegek szűrését, gondozását, ellátását.

1.6. Háziorvosi szolgáltató a lakosság gyógyító-megelőző alapellátást végzi, melynek keretében a **háziorvosi szolgáltató feladatkörébe tartozik különösen** az egészséges lakosság részére nyújtott tanácsadás és szűrés, a beteg vizsgálata, gyógykezelése, egészségi állapotának ellenőrzése, orvosi rehabilitációja, illetve szükség esetén szakorvosi vagy fekvőbeteg-gyógyintézeti vizsgálatra, gyógykezelésre való utalása.

1.7. Háziorvosi szolgáltató háziorvosi tevékenységét **érvényes engedély alapján** **végezheti**. Háziorvosi szolgáltató jelen szerződés aláírásával nyilatkozik, **hogy rendelkezik a feladat-ellátáshoz szükséges jogszabályban előírt feltételekkel, szakképzettséggel és alkalmas a feladat ellátására. Háziorvosi szolgáltató kijelenti**, hogy jelen szerződés 1.1 pontjában megjelölt **feladatot képes ellátni és** vállalja, hogy a feladatellátás időtartamára érvényes és megfelelő fedezetet nyújtó felelősségbiztosítással rendelkezik.

1.8.Háziorvosi szolgáltató **tevékenysége ellátásához a hatályos jogszabályi képesítésű alkalmazottat (ápoló, asszisztens) foglalkoztat, melynek költségeit háziorvosi szolgáltató viseli.** Az ápoló munkáját a gyógyító-megelőző ellátással kapcsolatos feladatok vonatkozásában a háziorvos irányítja. Az ápoló a szakképzettségének megfelelő feladatokat önállóan végzi, a 4/2000. (II.25.) EüM rendelet 2. számú mellékletében foglaltak szerint.

1.9. **Háziorvosi szolgáltató rendelési ideje minimum heti 30 óra. Háziorvosi szolgáltató vállalja a jogszabályokban, illetve a finanszírozási szerződésben meghatározott rendelési idő betartását.** Háziorvosi szolgáltató a rendelési időt az önkormányzat előzetes hozzájárulásával módosíthatja. A rendelési időt és az elérhetőséget (telefonszám) a rendelőhelyiség bejáratára közérthetően és jól látható helyen ki kell függeszteni. További tájékoztatási kötelezettségek körébe tartozik a térítés ellenében végzett szolgáltatások térítési díjának ismertetése, az ügyeleti ellátás, a betegjogi képviselő elérhetősége, a panaszjog gyakorlásának lehetősége, továbbá a 96/2003. (VII.15.) Korm. rendelet 3.§ és 4.§-aiban előírtak.

1.10. Háziorvosi szolgáltató a Tiszavasvári II. számú fogorvosi körzet alapellátását a 4440 Tiszavasvári, Kossuth u. 4. szám alatti önkormányzati tulajdonú rendelőben köteles biztosítani. **Az önkormányzat térítésmentesen biztosítja a feladatellátáshoz szükséges rendelőt.**

**Az önkormányzat, mint tulajdonos gondoskodik az épület karbantartásáról, az épület központi berendezéseinek állandó üzemképes állapotáról, a központi berendezésekben keletkezett hibák megszüntetéséről. A rendelő belső karbantartási feladatainak elvégzése (pl.: izzócsere, fénycsőcsere, irodatechnikai eszközök meghibásodása stb.) és ennek költségei Háziorvosi szolgáltót terhelik.**

**Háziorvosi szolgáltatót a használatában lévő rendelőhelyiség és esetleges egyéb helyiségek (az épület közösen használt helyiségei, mint például folyosó, mosdóhelyiség) üzemeltetési, fenntartási költségeivel kapcsolatban fizetési kötelezettség terheli. Háziorvosi szolgáltató a használatában lévő rendelő és közös használatú helyiségek után a közüzemi költségek megfizetését –a Tiva-Szolg Nonprofit Kft., mint az ingatlan üzemeltetője által kiállított - számla alapján vállalja. Háziorvosi szolgáltató tudomásul veszi, hogy** az általa használt helyiség(ek) közüzemi díjai az önkormányzat részéről kijelölt energetikus szakember által – villany esetében beépített teljesítmény és üzemidő, fűtés esetében a légköbméter, víz esetében létszám és használati idő alapján – a közműszolgáltatók által kibocsátott számla figyelembevételével kerülnek meghatározásra. **Háziorvosi szolgáltató köteles fentiek alapján megállapított és felé továbbszámlázott közüzemi díjakat és egyéb díjakat a kiállított számla alapján megfizetni**. **Háziorvosi szolgáltató a rendelő megfelelő takarításáról köteles gondoskodni.**

A jogszabály szerinti tárgyi minimumfeltételeket Háziorvosi szolgáltató saját költségen biztosítja. Az alapfelszerelések szakszerű használatáért, állagmegóvásáért, a berendezések, felszerelések, a jogszabályban foglalt tárgyi minimumfeltételek pótlásért, karbantartásért, javításáért, felülvizsgálatáért háziorvosi szolgáltató felel. A feladatellátáshoz szükséges ingatlan és az önkormányzati tulajdonban lévő ingó vagyon tételes leltárjegyzékkel kerül átadásra háziorvosi szolgáltató részére.

1.11. Háziorvosi szolgáltató tevékenységével kapcsolatban keletkezett hulladék - ideértve a veszélyes hulladékot is -, elszállításáról köteles gondoskodni.

1.12. Háziorvosi szolgáltató **köteles a jogszabályokban előírt nyilvántartások vezetésére,** az egészségügyi és hozzájuk kapcsolódó személyes adatok kezelésére és megőrzésére, az adatok védelméről, valamint a betegek jogairól szóló rendelkezések maradéktalan betartására. Háziorvosi szolgáltató **kötelezettsége a finanszírozás alapjául szolgáló kimutatások, jelentések elszámolások készítése és azok NEAK felé határidőben történő továbbítása.**

**2. Finanszírozási kérdések**

2.1. Háziorvosi szolgáltató kötelezettséget vállal arra vonatkozóan, hogy a területi ellátási kötelezettséggel működő háziorvosi szolgálat finanszírozására szerződést köt a Nemzeti Egészségbiztosítása Alapkezelővel a háziorvosi körzet lakosságának ellátására.

**3. Helyettesítés**

**3.1. Háziorvosi szolgáltató távolléte idejére megfelelő szakmai helyettesítéséről saját költségére köteles gondoskodni**. Háziorvosi szolgáltató helyettesítését csak olyan orvos láthatja el, aki a háziorvosi feladatkörre előírt személyi feltételeknek megfelel. A helyettesítő háziorvos indokolt esetben a helyettesítést abban a rendelőben is elláthatja, ahol egyébként tevékenységét végzi. A háziorvosi szolgáltató a helyettesítésről haladéktalanul, de legkésőbb 24 órán belül köteles írásban tájékoztatni az önkormányzatot.

**4. Egészségügyi dokumentációval, adatkezeléssel kapcsolatos kérdések**

4.1. A háziorvosi szolgáltató köteles az ellátásban részesített személyekről és a nyújtott ellátásról a hatályos jogszabályban foglaltaknak megfelelő orvosi dokumentációt, valamint nyilvántartást vezetni, és arról az arra jogosultaknak felvilágosítást adni. A háziorvosi szolgáltató változása esetén a praxisban nyilvántartott minden beteg dokumentációját köteles az új háziorvos vagy az önkormányzat részére átadni.

4.2. Szerződő Felek nyilatkoznak, hogy az egészségügyi szolgáltatások teljesítése során keletkezett és a folyamatos szolgáltatáshoz szükséges egészségügyi dokumentációk és valamennyi adat átadás-átvételét az adatvédelemre vonatkozó szabályok figyelembevételével egymással kölcsönösen együttműködve járnak el.

**4.3. Háziorvosi szolgáltató kötelezettséget vállal**, hogy a jelen szerződés 1. pontjában meghatározott **feladatellátás bármilyen okból történő megszűnése, megszűntetése esetén a beteg-dokumentáció, előzményi adatok átadásához hozzájárul,** **az új háziorvos**, az **önkormányzat** vagy az **önkormányzat döntése alapján kijelölt engedélyes egészségügyi szolgáltató részére.**

**5. Ügyeletre vonatkozó kérdések**

5.1. Az egyes egészségügyi és egészségbiztosítási tárgyú kormányrendeletek módosításáról szóló 630/2022. (XII.30.) számú kormányrendelettel módosított – az Országos Mentőszolgálatról szóló – hatályos 322/2006. (XII.23.) Kormányrendelet 6.§ (10) bekezdése szerint *„a Mentőszolgálat jogszabályban meghatározott esetben és módon részt vesz a háziorvosi, házi gyermekorvosi orvosi ügyeleti ellátásban, és koordinálja azt.” A*z egészségügyi alapellátásról szóló hatályos 2015. évi CXXIII. törvény 6/A§-ban előírt rendelkezés alapján *„Az állami mentőszolgálat gondoskodik - az 5. § (1) bekezdés c) pontjában foglalt kivétellel - az egészségügyi alapellátáshoz kapcsolódó háziorvosi és házi gyermekorvosi ügyeleti ellátásról.”*

Fentiek alapján 2023. március 1. napjától az állami mentőszolgálat gondoskodik az egészségügyi alapellátáshoz kapcsolódó háziorvosi és házi gyermekorvosi ügyeleti ellátásról.

**6. A szerződés megszűnése, megszüntetése**

6.1. Jelen szerződést bármelyik fél csak olyan határidővel mondhatja fel - **minimum hat hónap** -, amely alatt biztosítható az ellátás folyamatossága. A felmondási idő alatt a háziorvosi szolgáltató köteles a szerződésben vállalt közszolgáltatást folyamatosan teljesíteni.

6.2. Az önkormányzat a feladat-ellátási szerződést – indoklással azonnali hatállyal felmondja, ha

1. a háziorvosi szolgáltató jelen megállapodásban foglalt kötelezettségeit az önkormányzat írásbeli felszólítása ellenére sem teljesíti, vagy folytatólagosan megszegi a jogszabályban foglalt működésre foglalt előírásokat,
2. A háziorvosi szolgáltató az önálló egészségügyi tevékenység végzésre való jogosultságát bármely okból elveszti.

6.3. A feladat-ellátási szerződés felmondása, azonnali hatályú felmondása esetén háziorvosi szolgáltató kártérítésre nem tarthat igényt.

6.4. Felek kijelentik, hogy jelen feladat-ellátási szerződés közös megegyezéssel is megszüntethető.

**7. Egyéb rendelkezések**

7.1. A működéssel kapcsolatban háziorvosi szolgáltató által harmadik személynek okozott kárért saját maga felel, az önkormányzat ezzel kapcsolatos felelősségét kizárja. **Háziorvosi szolgáltató kötelezettséget vállal arra, hogy a háziorvosi feladatokat a mindenkori szakmai követelményeknek megfelelő működési engedély és megfelelő fedezet nyújtó hatályos felelősségbiztosítási szerződés birtokában látja el.** A háziorvosi tevékenység szakmai felügyeletét az egészségügyi szolgáltatók hatósági szakfelügyeletéről, szakmai minőségértékeléséről és a minőségügyi vezetőkről szóló miniszteri rendelet szerinti szakfelügyelők végzik.

7.2. Az önkormányzat ellenőrizheti a jelen szerződésben vállalt kötelezettségek teljesítését. Ennek keretében a háziorvosi szolgáltató rendelkezésre bocsátja az ellenőrzéshez szükséges adatokat, információkat, biztosítja az iratokba való betekintést, az adatvédelmi jogszabályokban foglaltak betartásával.

7.3. Felek rögzítik, hogy a jelen szerződéssel kapcsolatos bármely jognyilatkozatok, közlések, módosítási javaslatok egymás felé **csak írásbeli formában** hatályosak. Felek írásbeli formának az ajánlott, tértivevényes levelet vagy az emailben scannalt formában átvételi igazolással küldött levelet ismerik el.

7.4. Jelen szerződésben nem szabályozott kérdésekben a háziorvosi, házi gyermekorvosi és fogorvosi tevékenységről szóló 4/2000. (II.25.) EüM rendeletben foglaltakat, valamint a Ptk. és az egészségügyi ellátásra irányadó más hatályos jogszabályok rendelkezéseit kell megfelelően alkalmazni.

7.5. A jelen megállapodást a felek képviselői elolvasták, közösen értelmezték, és mint akaratukkal mindenben megegyezőt aláírták

7.6. Szerződő felek a jelen szerződéssel kapcsolatos vitáikat békésen, egyeztetés útján kívánják rendezni. Jogvita esetére a szerződő felek értékhatártól függően kikötik és alávetik magukat a Nyíregyházi Járási Törvényszék kizárólagos illetékességének.

7.7. Felek jelen szerződést elolvasták, s mint akaratukkal mindenben megegyezőt helybenhagyólag aláírták. Jelen szerződést Tiszavasvári Város Önkormányzata Képviselő-testülete …/2023. (….) Kt. sz. határozatával hagyta jóvá.

7.8. Az önkormányzat (a továbbiakban e pont alkalmazásában: Adatkezelő) tájékoztatja a háziorvosi szolgáltatót, hogy jelen jogügylet kapcsán az Európai Parlament és a Tanács 2016/679 Rendeletében (**GDPR) és az információs önrendelkezési jogról és az információszabadságról szóló 2011. évi CXII. törvényben (Infotv.) foglalt adatvédelmi és adatkezelési szabályokat betartja, azoknak megfelelően jár el.** Adatkezelő tájékoztatja a háziorvosi szolgáltatót, hogy jelen szerződésben rögzített adataikat a vonatkozó jogszabályoknak megfelelően, a szerződéses jogviszonyból eredő jogi kötelezettség teljesítése érdekében kezeli. Ezen túlmenően tájékoztatja a háziorvosi szolgáltatót, hogy a kapcsolattartásra szolgáló adataikkal kizárólag a kapcsolattartás céljából rendelkezik. Az adatok kizárólag jogszabályban és belső szabályzatban meghatározott irattárazási ideig tárolhatók. A háziorvosi szolgáltatónak joga van bármikor kérelmezni Adatkezelőtől a rá vonatkozó adatokhoz való hozzáférést, azok helyesbítését, törlését vagy kezelésének korlátozását, és tiltakozhatnak személyes adatainak kezelése ellen. A háziorvosi szolgáltatót jelen szerződés aláírásával hozzájárul ahhoz, hogy a hivatkozott jogszabályok alapján Adatkezelő személyes adataikat a fent említettek szerint kezelje.

Tiszavasvári, 2023. ……………………….

……………………………… …………………………………..

**Tiszavasvári Város Önkormányzata Gálné dr. Kulcsár Tímea**

**képviseletében háziorvosi szolgáltató**

**Szőke Zoltán**

**polgármester**

**Pénzügyi ellenjegyzés: ……………………………………………….**

**Feladatellátási szerződés függeléke**

**A Tiszavasvári II. számú fogorvosi körzet utcajegyzéke**

| **Sorszám** | **Utca neve** |
| --- | --- |
| **1.** | Adria utca |
| **2.** | Ady Endre utca |
| **3.** | Akác utca |
| **4.** | Alkotmány utca |
| **5.** | Attila tér+Attila utca |
| **6.** | Bartók Béla utca |
| **7.** | Báthori utca |
| **8.** | Batthyány utca |
| **9.** | Bercsényi utca |
| **10.** | Bereznai utca |
| **11.** | Bethlen utca |
| **12.** | Csalogány utca |
| **13.** | Csapó utca |
| **14.** | Császár köz |
| **15.** | Csillag utca |
| **16.** | Damjanich utca |
| **17.** | Dankó tanya |
| **18.** | Deák Ferenc utca |
| **19.** | Déryné utca |
| **20.** | Dobó István utca |
| **21.** | Dobó Katalin utca |
| **22.** | Egyház köz |
| **23.** | Egység utca |
| **24.** | Eötvös utca |
| **25.** | Esze Tamás utca |
| **26.** | Frankel Leó utca |
| **27.** | Fürdő sor |
| **28.** | Hankó László utca |
| **29.** | Gátőrház |
| **30.** | Gólya utca |
| **31.** | Károli Gáspár utca |
| **32.** | Hableány utca |
| **33.** | Hajnal utca |
| **34.** | Hajózsilip |
| **35.** | Haladás utca |
| **36.** | Dessewffy utca |
| **37.** | Hársfa utca |
| **38.** | Hunyadi utca |
| **39.** | Iskola utca |
| **40.** | Jázmin utca |
| **41.** | Kabay József utca |
| **42.** | Kiss Ernő utca |
| **43.** | Korondi Béla utca |
| **44.** | Kőkút utca |
| **45.** | Kodály Zoltán utca |
| **46.** | Csontváry utca |
| **47.** | Mák utca |
| **48.** | Makarenkó utca |
| **49.** | Margaréta utca |
| **50.** | Mester utca |
| **51.** | Mihálytelep |
| **52.** | Mikszáth Kálmán utca |
| **53.** | Móricz Zsigmond utca |
| **54.** | Munka utca |
| **55.** | Nagy Sándor utca |
| **56.** | Nefelejcs utca |
| **57.** | Nyár utca |
| **58.** | Nyárfa utca |
| **59.** | Nyíl utca |
| **60.** | Október 6. utca |
| **61.** | Pálffy utca |
| **62.** | Pázsit utca |
| **63.** | Pillangó utca |
| **64.** | Polgári út |
| **65.** | Mária Terézia utca |
| **66.** | Salétromkert |
| **67.** | Géza fejedelem utca |
| **68.** | Schönherz Zoltán utca |
| **69.** | Sólyom utca |
| **70.** | Szabolcska Mihály utca |
| **71.** | Széchenyi utca |
| **72.** | Szegfű utca |
| **73.** | Szél utca |
| **74.** | Szent István utca |
| **75.** | Szilágyi utca |
| **76.** | Szőlőskert |
| **77.** | Szőnyi Tibor utca |
| **78.** | Tavasz utca |
| **79.** | Temető utca |
| **80.** | Szabó Magda utca |
| **81.** | Tölgyes utca |
| **82.** | Vágóhíd utca |
| **83.** | Vasas utca |
| **84.** | Vasvári Pál utca |
| **85.** | Víg utca |
| **86.** | Víz utca |
| **87.** | Wesselényi utca |
| **88.** | Zrínyi utca |
| **89.** | Tiszavasvári Általános Iskola Vasvári Pál Iskolai Egység (Vasvári Pál 97/a) |
| **90.** | Magiszter Alapítványi Óvoda, Általános Iskola, Szakiskola és Középiskola (Óvodai csoportok) (Petőfi u.4., Petőfi u. 24.) |
| **91.** | Nyíregyházi Szakképzési Centrum Tiszavasvári Középiskola, Szakiskola és Kollégium (szakiskolai évfolyamok) (Petőfi u.1.) |
| **92** | Tiszavasvári Egyesített Óvodai Intézmény (Egység u. 4. f. g., Vasvári Pál u. 67/a) |